INTERVJUU
Tere tulemast saatesse!
Samuel Yaldia on pastor, kes tuleb Burkina Fasost.
Tegu on maailma ühe vaeseima maaga.
Ta aitab oma rahvast rajades koole ja kirikuid
riigi ääremaa külades.
Tere tulemast saatesse, pastor Samuel Yaldia! - Tänan!
On tõeline rõõm, et oled siin! - Tänan!
Nimi Burkina Faso tähendab "ausate inimeste maa".
Räägiksid ehk palun Burkina Faso inimestest?
Millised nad on?
Suur tänu!
Tahaksin alustuseks öelda suur tänu,
et andsite mulle selle imelise võimaluse
rääkida pisut Burkina Fasost ja selle hetkeolukorrast.
Jumal teid väga õnnistagu!
Burkina Fasot kutsuti kuni 1984. aastani Ülem-Voltaks.
Siis aga tuli riigis võimule revolutsioonimeelne valitsus,
kes arvas, et nimel Ülem-Volta pole mingit tähtsust;
et see tähendab vaid piirkonda Volta jõe taga.
Nad tahtsid anda sellele maale nime,
millel oleks tähendusrikas tähendus.
Sealt see idee tuligi
ja nad muutsid maa nime Burkina Faso'ks.
See nimi koosneb kahe suurima hõimu keele sõnadest.
"Burkina" tähendab ausat
ja "Faso" tähendab maad.
Need sõnad tulevad moore ja fulani keeltest
ja kokku liidetuna tähendabki see "ausate inimeste maa".
Burkina Fasos räägitakse
üle 70 erineva keele,
mis on levinud üle kogu maa.
Inimesed on tavapäraselt maaharijad,
moodustades rahvastikust üle 80 %.
Nad toodavad hirssi ja puuvilla.
Nad kasvatavad kanu, kitsesid ja lehmi.
Kogu majandus tuginebki peamiselt sellele.
Millised nad inimestena on?
On nad külalislahked ja sooja südamega?
Kuidas sa neid kirjeldaksid?
Mu enda seisukoht on,
et burkinlased on äärmiselt sõbralikud inimesed.
Meil Burkinas on nimelt selline komme,
et külaliste ja välismaalaste eest tuleb eriti hästi hoolt kanda,
kuna välismaalane on haavatav ja vajab abi.
Nii et burkinlased on tavaliselt vägagi sõbralikud,
soojad ja külalislahked.
Sa said oma rahva jaoks ühe nägemuse.
Millise nägemuse Jumal sulle andis?
Just nii.
Koguduse juhina on mu nägemus viia evangeeliumi edasi me maal.
Usun täie tõsidusega, et evangeelium on kõigi muutuste alus
Nii inimeste eludes, ühiskonnas kui rahvaste seas.
Kui inimesed saavad osa evangeeliumist,
saab Jumala vägi muuta ja kujundada inimeste elusid.
Rääkidest Burkina Fasost,
mis on üks maailma vaesemaid maid,
usun, et esimene samm toomaks muutust oma maale,
ongi evangeelium.
Nii et mu esmane visioon on kuulutada evangeeliumi,
tehes Jumala armu abiga kõik endast oleneva,
et inimesed võiksid õppida tundma Jeesust.
Usun, et sel juhul saab Jumal kasutada neid mitmel erimoel
toomaks esile muutust nende endi kätetöö kaudu.
Nii nagu ka õppimise ja haridussüsteemi kaudu.
Jumal saab kasutada kõiki neid valdkondi
toomaks esile muutust nii vaimsel kui sotsiaalsel tasandil,
nii majanduses kui igal pool mujalgi.
Kuidas sa oma visiooni täide viid?
Kuidas levitad evangeeliumi üle kogu te maa?
Meil on mitmeid erinevaid mooduseid, kuidas levitada evangeeliumi.
Oleme tänulikud selle eest, mida Jumal on tegemas.
Enamus meie maa elanikest on moslemid.
Kogu rahvastikust on u 60% inimestest moslemid.
Kuna tegu pole sõjakate moslemitega,
on nad vägagi avatud evangeeliumi suhtes.
Võime minna ükskõik, kuhu
ja kuulutada probleemivabalt evangeeliumi.
Nii me siis kulgemegi paigast paika kuulutades evangeeliumi
läbi evangeelsete ürituste korraldamise.
Mu soomlastest sõbrad
on käinud meid mõnel korral aitamas neis kampaaniates eripaigus.
Me teeme ka koostööd kohalike pastoritega,
et kanda hoolt järeltöö ja uute koguduste rajamise eest.
Kui käime suurlinnades,
siis sealsed pastorid ja tavausklikud
viivad evangeeliumi edasi äärealadel asuvatesse küladesse,
nii et kogudused saavad rajatud kõikjale, kuid neid veel pole.
Nii saavad uued usklikud minna nendesse kogudustesse
saamaks osa evangeeliumi õpetusest
ja saamaks tublideks Kristuse järgijateks.
Sealt edasi võivad nad aga juba ise pürgida jutlustajaks saamiseni.
Nii et nii me praegu toimetame. See on üks osa me tööst.
Teine osa me tööst
on usklike õpetamine,
et olla kristlastena tunnistuseks kõikjal, kus nad on.
Usun, et iga kristlane on evangeeliumi kuulutaja.
Ta on evangelist sõltumata sellest, on ta medõde, õpetaja,
arst või politsei.
Ilmalikule tööle lisaks - mis iganes see siis ka poleks,
on iga kristlane ka evangelist.
See on see, kuidas julgustame inimesi mõtlema.
Siinkohal tahaksin kuulda veel nende kampaaniate kohta.
Kus need toimuvad
ja kuidas Jumal seal inimeste seas liigub?
Oleme nii ütlemata tänulikud,
et kõik see, millest Piibel räägib, vastab tõele.
Piibel ütleb, et maailm ja kõik, mis selles on, hävib kord,
kuid Jumala Sõna ei hävi ilmaski.
See, mida Piibel ütleb ja mida Jumal oma Sõnas ütleb,
püsib igavese tõena.
Ta ütleb: "Minge ja kuulutage evangeeliumi
ning teid järgivad järgnevad märgid -
erinevad imed ja tunnustähed."
Oleme mitmeid kordi näinud paikades,
kus oleme olnud evangeeliumi kuulutamas
kuidas Jumal austab ustavalt oma Sõna.
Kui läheme ja korraldame neid evangeelseid kampaaniaid
koostöös ümberkaudsete pastoritega,
koguneb igal õhtul palju rahvast.
Võtame alati aega, et kiita ja ülistada Jumala.
Osadele meeldib ka tantsida ja liikuda sel ajal,
kui laulame ja ülistame Jumalat.
See loob ühe hea, vaimse atmosfääri.
Seejärel kuulutame evangeeliumit,
mis on kogu koosoleku vägagi tähtis osa.
Peale evangeeliumi kuulutust esitame aga altarikutse neile,
kes tahavad anda oma elu Issandale.
Tavaliselt on neil koosolekutel palju neid, kes ette jooksevad,
reageerides evangeeliumi sõnumile.
Koguduseabilised lähevad nende juurde
kirjutades üles nii nende nime kui kontaktandmed,
et saada nendega hiljem ühendust.
Peale seda, kui andmed on koos, algab palveteenistus.
Ma palvetame ka tervenemiste eest.
Nagu sa ehk tead,
on me maa tervishoiusüsteem vägagi kehval tasemel.
Kogu me maal on väga vähe arste,
nii et inimesed peavad tõesti lootma kõige täiega Jumala peale,
et kogeda füüsilist tervenemist.
Nii et me palvetame kõigil neil kampaaniatel.
Loeme palveteenistuse ajal tavaliselt mõne lõigu Piiblist,
aidates inimestel mõista kogu toimuvat protsessi,
nii et nad keskenduksid Jeesusele ja usuksid, et Jeesus on tervendaja.
Nii loeme näiteks Piiblist mõne loo,
kus on juttu kellegi tervenemisest
Jeesuse teenimistöö või jüngrite kaudu
või ka koguduses.
Seejärel palume inimestel uskuda, et nad saavad oma tervenemise.
Palve järel palume inimestel kontrollida,
kas valu või häda on kadunud
ja kas nad on terveks saanud.
Tavaliselt paljud, kes usuvad, et Jumal tervendab,
ka tervenevad.
Jumal puudutab neid.
Osad on toonud isegi arstitõendi hiljem,
mis kinnitab nende paranemist peale palvet.
Medpersonal on kinnitanud,
et see inimene on tõesti terveks saanud.
Ehk siis tegu pole mingi pettusega. See on ehe asi - märk Jumala tööst.
See on tõesti imeline!
On tõesti.
Oli sul mõni konkreetne hetk, kui Jumal sulle selle visiooni andis,
kutsudes sind sellele tööle?
Sain selle nägemuse juba 2001. aastal,
kui olin läbimas 2-aastast kursust Belfasti Piiblikoolis Suurbritannias.
Kohtasin seal üht misjonäri,
kes oli olnud misjonär ja koguduste rajaja Keenias.
Ta tuli sealt tagasi koju
ja sai seejärel nägemuse minna Indiasse
et pidada seal evangeelseid kampaaniaid.
Olin kord ühel õhtul koguduses,
kus ta jagas kogudusele, kes teda toetas, oma tööst.
Ta andis mulle oma visiitkaardi.
Me ei pidanud ühendust enne, kui alles 2005. aastal,
mil olin taaskord külastamas Põhja-Iirimaad.
Võtsin temaga ühendust
ja ta kutsus mind oma kontorisse.
Enne sinna minekut ostsin Burkina Faso kaardi,
kus on peal kogu me maa linnad.
Kinkisin selle kaardi talle,
öeldes, et oleksin ütlemata rõõmus,
kui ta tuleks ka Burkinasse
tegema seda sama, mida ta oli teinud Indias.
Ta ütles, et palvetame selle eest.
Ta võttis minuga 3 kuu pärast ühendust
ja ütles, et kogeb, kuidas Jumal juhib teda Burkinasse.
Ta ütles, et ta tuleks esialgu vaid üheks korraks,
et näha, kuidas see töö hakkaks sujuma.
Ta tuli
ja ma korraldasin esimese kampaania 2006. aasta veebruaris.
Ta käis korra ära ja ütles, et tahab uuesti tagasi tulla.
Nii see kõik algas.
Seejärel tutvusime ühtede noorte põhjamaalastest evangelistidega.
Oled sa alati oma südames teadnud,
et tahad teenida Jumalat evangelistina
ja levitada evangeeliumit?
On su elus olnud teatud kindlaid hetki, kus kogesid,
et tahad ehitada üles Jumalariiki oma elus?
Võiks öelda küll nii.
Kui ma päästetud sain,
oli mul tohutu tung kuulutada evangeeliumi
ja rääkida sellest teistelegi.
Alustasin sellega kohe,
isegi, et ei tundnud veel korralikult Piiblit.
Tahtsin kuulutada evangeeliumi ja juhtida inimesi Jumalariiki.
Otsustasin ka tookord minna Piiblikooli,
kuigi vaid üheks või kaheks aastaks,
samas kui täisprogramm kestis kokku 4 aastat.
Ma ei tahtnud saada pastoriks.
Tahtsin vaid õppida Piiblit paremini tundma,
et oskaksin vastata kõigi nende inimeste küsimustele,
kellele tunnistasin.
Olles Piiblikoolis, ütles Jumal mulle väga selgelt,
et Ta tahab kutsuda mind täisajaga Jumalariigi tööle.
Nii see kõik algas.
Algul tahtsin olla tänavaevangelist,
käies ühest kohast teise ja kuulutades evangeeliumi.
Samas aga tahtsin omada ka ilmalikku tööd.
Tundsin huvi politsei ameti vastu.
Kuidas sa muidu ise üldse päästetud said?
Ma sain kristlaseks noortelaagris,
kui olin 15-aastane.
Mind kutsuti ühte noortelaagrisse
ja seal oli ühel õhtul üks jutlustaja,
kes jagas evangeelset sõnumit
ja esitas kõige lõpus ka altarikutse.
Tundsin kohe algusest peale otsekui ta räägiks vaid mulle
keset seda rahvahulka.
Tõusin püsti ja läksin otse altarile.
Nii andsingi seal tol õhtul oma elu Jumalale.
Sa ise said noore mehena päästetud
ja tahad nüüd ka külvata laste ja noorte eludesse
läbi koolide, mida rajad.
Räägi palun pisut lähemalt neist koolidest.
Suurima hea meelega, sest see on osa mu visioonist.
Nagu ennist juba öeldud,
on Burkina Faso üks maailma vaesemaid maid.
Usun, et kõige hea alus
peaks olema ennekõike evangeelium ja siis haridus.
Seetõttu mõtlesingi,
et oleks tore, kui koolid oleksid olemas.
Koolid, kus anda hea võimalus paljudele lastele,
kellel muidu pole võimalik koolis käia.
Vähemalt mitte heas koolis.
Need koolid on suureks õnnistuseks mitmel erimoel.
Kõige esimene asi on see, et me pakume neile võimalust õppida.
Sellelt aluselt on neil võimalik rajada endale paremat tulevikku.
Teine võimalus, mida kool pakub, on see,
et see on hea vahend jõudmaks inimesteni evangeeliumiga.
Sest tegu on nimelt kristlike koolidega.
Burkina Faso seadus lubab usupõhiste koolide eksisteerimist.
Nii on meil vabadus lisada riiklikku õppekavasse
mida iganes muid asju, mida me lastele õpetada tahame.
Iga hommik algab me koolides palve ja ülistusega,
misjärel õpetajad alustavad oma tööga.
Aeg-ajalt saame korraldada suuremaid kogunemisi,
kus saame kuulutada evangeeliumi ja õpetada lastele kristlikke laule,
piiblisalme ja palju muud.
Meil on vabadus seda teha.
Usun, et lasteni jõudmine
tagab parema tuleviku kogu me rahvale,
sest laps on inimese isa.
See tähendab seda, et kõik, mida laps noorpõlves õpib,
võib arendada teda edasi
ja aidata tal saada selleks, kelleks ta hiljem täiskasvanuna saab.
Ehk siis, kui me elu algab hästi,
saab sellest kogu me rahvas kasu.
Teie koolides käib ka palju moslemitest lapsi,
kuna te koolid on nii head,
et moslemitest vanemad tahavad ka oma lapsi sinna tuua,
isegi, et on teada, et tegu on kristlike koolidega.
Kuidas Jumal Burkina Faso moslemite elus tegutseb?
Ülivõimsal moel.
Oleme Jumalale nii tänulikud,
et see kool on saanud olla võrratuks võimaluseks.
Isegi, et moslemid ei sõdi evangeeliumi vastu,
oleks siiski raske minna nende koju ja öelda:
"Tulin nüüd teile evangeeliumi kuulutama."
Nad pole just igakord rõõmsad selle üle.
Kuid, kui nad saadavad oma lapsed meie kooli,
on see juba täiesti meie teha, mida me seal teeme.
Koolis võib neile vabalt evangeeliumi kuulutada
ja nad kuulavad väga tähelepanelikult.
Oleme märganud,
et moslemite lapsed on kohe eriti huvitunud evangeeliumist
ja paljud neist on ka usklikuks saanud.
Osad neist ei saa oma usku kodus avalikult välja näidata,
kuid nad käituvad kristlaste kombel ja paluvad alati ka söögipalve kaasa.
Nad palvetavad ka siis, kui isa-ema või õed-vennad on haiged.
Nad kasutavad kodus kristlikku sõnavara.
Vahel nad on tulnud meile järgi,
et läheksime nende vanemate eest palvetama,
kui need on haiged olnud.
Tänu laste tunnistusele
on nii mõnestki vanemast saanud kristlane.
See on üks võrratu viis viia evangeeliumi moslemitele.
Õppimise ja koolitamise kaudu, mis on sillaks paljude asjadeni.
Saad sa avalikult ja täie rahuga evangeeliumi kuulutada?
Või esineb Burkina Fasos ka tagakiusu?
Tänu Jumala armule pole meil siiani avalikku tagakiusu olnud.
Võime vabalt ja avalikult evangeeliumi kuulutada.
Võime minna, kuhu iganes
ja korraldada evangeelseid kampaaniaid.
Võime ilma vähimagi probleemita kuulutada tänavail ja kus iganes.
Sellest hoolimata leidub inimesi, kes on vahel fanaatilised
ja need fanaatilised inimesed ei taha igakord kuulata.
Nad on pisut imelikud.
Kuid tervikuna oleme Jumalale kõige eest ülimalt tänulikud.
Ka selle eest, kuidas evangeelium jõuab koolide kaudu lasteni.
See on lihtsalt imeline.
Meil on ka teatud raadiosaateid,
mis on head evangeelseks kuulutustööks.
Sest raadio kaudu jõuab evangeelium siseruumidesse
ja ka fanaatilise moslemi magamistuppa,
ilma, et me ise peaks üldse kohalgi olema.
Su hääl kõlab raadios
ja Püha Vaim saab puudutada inimese elu
Jumala Sõna kaudu.
Oleme näinud, kuidas selle töö kaudu
on tuldud Jumala juurde kõige tõsisemastki moslemi taustast.
Kõige olulisem on aga armastus.
Kõik me kristlikud koolid on paigaks,
kus laste eest hoolitsedes saame osutada Jumala armastust,
tehes oma tööd parimal võimalikul moel.
Meil on väga head õpetajad,
kes teevad oma tööd kogu südamest.
Tingimusteta, ausalt, armastuses ja professionaalselt.
See ongi see, mis meelitab moslemeid meie kooli.
Rõõm kuulda.
Nüüd aga on sul võimalus palvetada meie vaatajate eest.
Võid palvetada Soome ja üldse Põhjamaade eest.
Ühtlasi oleks ka tore,
kui juhiksid meid palvesse Burkina Faso eest,
et me vaatajadki võiksid palvetada teie maa eest,
et evangeelium võiks seal jätkuvalt levida.
Olen tõeliselt tänulik tänase päeva ja selle võimaluse eest!
Taevane Isa, me tuleme Su ette Jeesuse võimsal nimel,
mis on üle kõigi teiste nimede.
Iga põlv peab nõtkuma ja iga keel tunnistama,
et Jeesus on Issand.
Me ülistame ja kiidame Su nime selles ajahetkes siin.
Toon Su palge ette Soomemaa.
See on üks võrratu maa
ja Issand, ma palun Su õnnistust selle maa üle.
Las Su võimsad käed toimetada võimsalt üle selle maa,
et Su Püha Vaimu hingus ja tuul puhuks üle selle maa,
nii et siin maal tärkaks suur ärkamine.
Tänud Sulle tuhandete ja tuhandete noorte eest
ning meeste-naiste eest, kes armastavad Sind sellel maal.
Jeesuse võimsal nimel,
las Püha Vaim viia edasi evangeeliumi väelist sõna siin maal.
Tänan ka selle võimaluse eest, mille olen saanud,
et rääkida oma kodumaast Burkina Fasost.
Tänu Sulle soomlaste eest;
nende südamete, armastuse ja palvete eest
minu ja Burkina Faso vastu.
Issand, õnnista oma võimsa käega TV7 tööd.
Hoia ja kaitse neid ning nende töövahendeid.
Kasuta seda kanalit ja selle saateid ühel väelisel ja võimsal moel,
et jõuda paljude inimeste ja paikadeni,
et paljud inimesed saaksid puudutatud ja täielikult muudetud.
Jeesuse evangeeliumi väes.
Täname Sind Jeesuse võimsal nimel.
Kuulugu kõik selle paiga töötegijad - kõige alamast kõige ülemani, Sulle.
Hoia neid oma peopesade peal ja õnnista neid võimsasti,
kui nad teenivad Sind usinasti selle telekanali kaudu.
Aitäh Sulle, Kõikväeline Jumal!
Palun ka kõigi Põhjamaade pärast.
Aitäh Sulle nende maade eest!
Palun, et evangeeliumi valgus neis paistaks edaspidigi eredalt,
et üha enam inimesi võiks leida tee Sinu juurde
ja et nendest maadest võiks evangeelium levida edasi
kõikidesse teistessegi maadesse ja maailma,
et veel paljud võiks leida tee Sinu juurde.
Aitäh Sulle evangeelse töö eest nendes maades,
mis levib kogu maailma.
Issand, ma palun, et põhjamaalased kogeksid taaskord
Sinu puudutust, ilmutust ja vägevaid asju -
Sinu kui elava Jumala käest ja Jeesuse võimsa nime kaudu.
Püha Vaimu võimsa töö kaudu neil lõpuaegadel.
Aitäh, Isa, et lased oma õnnistustel sadada nende maade üle.
Anna neile jätkuvalt jõudu ja jaksu
rääkida ja kuulutada Jeesusest.
Aitäh Sulle, Kõikväeline Jumal! Sinu Poja nimel, aamen.
Aitäh, pastor Yaldia. Õnnistusi su teekonnale ja tööle!
Aitäh, et võisin tulla!
Jumal õnnistagu teid ja teie tööd siin TV7's
nüüd ja igavesti Jeesuse võimsal nimel, aamen.
Aitäh!
Tõlge: Anne-Ly Raukas